Polisie soek bende ná gewaagde geldwa-rooftogFoto: SAPD Volgens die polisie het die groep mans in drie BMW’s gery toe hulle die geldwa Woensdag omstreeks 17:30 naby die Universiteit van Mpumalanga geteiken het. Die verdagtes het glo een van die motors gebruik om die geldwa te stamp waarna dit die pad verlaat het. Hulle het hierna die kluis oopgeblaas en ŉ onbekende bedrag kontant gesteel. Die BMW wat gebruik is om die geldwa te stamp is hierna aan die brand gesteek. Die verdagtes het in twee wit BMW’s, ŉ X5 en ŉ 7-reeks, van die toneel gevlug. Die veiligheidswagte in nie tydens die voorval beseer nie. Enigiemand met inligting oor die voorval word versoek om brig. Obed Ngwenya te bel by 082 565 6417 of CrimeStop by 08600 10111. Foto: SAPD